钦定古今图书集成/明伦汇编/氏族典/第391卷 > 李允正
## 钦定古今图书集成/明伦汇编/氏族典/第391卷 > 李允正

按《宋史李谦溥传》，“谦溥子允正，字修己，以荫补供奉
官，太平兴国中掌左藏库，屡得升殿奏事。雍熙中为
阁门祗候。四年，迁阁门通事舍人。淳化中，命讨戎、泸
州叛蛮，迁西上阁门副使，屡乘传北面，经度边要。五
年，为卫州修河部署，会建清远军积石砦，命诣瀚海
部分其役。还拜西上阁门使、并州驻泊钤辖，俄知州”
事，徙代州。咸平初，使西蜀，询访民事，还，进秩东上阁
门使。五年，合泾、原、仪、渭、邠宁、环庆路为一界，命王汉
中为都部署，驿召允正为钤辖兼安抚都监，进四方
馆使，代马知节为鄜延部署兼知延州，改客省使、知
定州兼镇、定都钤辖。大中祥符三年，累表求还，至京
师，命为河阳部署以便养。徙知永兴军，卒。